als_Latn dik_Latn sag_Latn
Pas 11 shtatorit të 2001, janë shtuar komentet për rrezikun e islamizimit të Evropës. Po flitet me të madhe për një far Evroarabie, duke e nxitur një mos durim në këtë kontinent. Sa për dijeni, vetëm 3% e popullsisë së Evropës është myslimane! Ndërsa në vitin 2025 kjo përqindje parashikohet që të arrijë në 5-8% dhe si e tillë ajo prapë nuk paraqet rrezik për kontinentin! Por, sipas ekspertëve rreziku po parashikohet të vijë nga një fenomen i panjohur deri tashti, ai i vetëflijimit, për shkak se një numër i fundamentalistëve po e kërkojnë pavdekësinë përmes vdekjes, me vet flijim?!
Në të vërtet, në vendin Arab të shpatave, ka shpërthyer një luftë për pushtet në mes të klerikëve dhe laikëve të cilëve nuk po ju mjafton pushteti që e kanë ndarë deri tashti, por secila po lufton për ta marr të tërin!
Në këtë shekull, po ndodhë një lloj rikthimi i historisë. Tashmë dihet se në Evropë në mes të shekullit 15 e 16 është bërë ndarja me e rëndë në historinë e njerëzimit, ajo midis feve, ritualeve fetare dhe edukimit fetar nga njëra anë dhe edukimit laik, përvojës dhe mendimit kritik nga ana tjetër.
Në vorbullën e rikthimi të një luftë të tillë, pa asnjë arsye jetike, tashmë është përfshirë edhe shteti i ri i Kosovës.
Disa anëtarë të BIK në Gjilan, Podujevë, Kaçanik, Prizren, Dragash...me kohë e kanë tërhequr vërejtjen për pushtimin e xhamive dhe për shpërthimet e gjuhëve të dreqërve aty, por këtyre njerëzve iu ka mbyllur goja dhe ka nga ata që madje edhe janë dënuar.
Kjo po ndodhë për shkak se Institucionet e Kosovës për një kohë të gjatë po funksionojnë sipas tekeve të vendimmarrësve e jo sipas ligjit. Nga frika humbjes së pushtetit ato po bëjnë fushata politike, duke ua hapur rrugën ideve mesjetare, në kohën më të keqe të shtet ndërtimit, kur ato më së paku na hyjnë në punë! Këto fushata lere që nuk janë në favor të forcimit dhe legjitimimit të shtetit të Kosovës, por druaj se si të tilla mund të shkojnë edhe në favor të forcimit të Lidershipi të molisur politik të saj.
Rasti i arrestimit të 40 njerëzve të Kosovës për terrorizëm fetar dhe arsyetimi që u dha edhe neve Kosovarëve na la gojëhapur, për këtë bombë të kurdisur që desh na paska hedhur në erë me familje e madje edhe në sallat ku mbahen festivalet?! Thua që s’kemi ditur asgjë, për njerëzit e pazakontë që na shpifeshin para syve për shumë vite?!
Arsyetimi i Ministrit shakaxhi të Punëve të Mbrendshme, se nuk i paska arrestuar terroristët për shkak se nuk e paskan lënë ndërkombëtarët, nga mendja e shëndoshë, na del se këta ndërkombëtarë na paskan qenë të interesuar që ata t’i marrin në mbrojtje e ti shtojnë për të na qitur fare një ditë?! Ose së paku, ata na paskan qenë të interesuar që këtë mesele t’a mbyllim me një spektakël si ky, nga i cili do të pësonte imazhi i Kosovës?! Në një rast të tillë dosido shtrohet pyetja e thjeshtë, se cilat janë arsyet e ndërkombëtarëve që ta rrënojnë këtë imazh i cili e ka padyshim edhe kontributin e padiskutueshëm të tyre?! Sido që të jetë, kjo deklaratë ishte e lezetshme dhe na bëri që të qeshim?!
Shtetet kudo në botë, nuk bëjnë skenarë, por i ndjekin skenarët e krimit që i planifikon vet krimi, për mbrojtjen e qytetarëve të vet dhe për këtë shërbim ata i paguajnë policitë e tyre. Këtu në Kosovë po del se qytetarët po paguajnë policinë e tyre për t’i rrezikuar kokat e tyre, për të bërë skena, e për më keq, për ta vrarë imazhin e shtetit të tyre dhe për ta izoluar vendin nga Evropa e bota?!
Të gjithë e kemi ditur se shpatat mesjetare po vringëllojnë mbi kokat tona?! I kemi ndjerë kudo kundërmimin e mjekrave dhe gulçimat e gjuhëve të panjohura, madje edhe ne Kuvend të Kosovës?! Xhami me forma tarikatesh me tehe, e kanë shpuar qiellin e Kosovës kudo, duke i spostuar format e rrumbullakëta e të gëzueshme të faltoreve tona, ku lutjet për paqe e për jetë më të mirë janë bërë gjithmonë. Këto i kemi parë!
Por nuk e kemi parë të jetë thënë nga dikush se skenarin e shtimit të tyre, për motive të ulëta të marrjes dhe mbajtjes së pushtetit, e ka bërë vet një segment i politikës së Kosovës. Lidershipi i këtij segmenti, pë ta përjetësuar pushtetin, vet i ka diktuar zhvillimet edhe në Bashkësinë Islame të Kosovës, ku janë "zgjedhur" e "rizgjedhur" me gisht disa përfaqësues të cilët një zot e di se ku i kanë rrënjët.
Nuk bëhet fjalë për dalje nga kontrolli të katër xhamive sa thotë vet BIK ”të cilat nuk janë nën ombrellën e Bashkësisë Islame". Në të vërtet numri i xhamive që ka mbetur jashtë kontrollit të kreut të BIK, ka mbetur i vogël. Ndryshe nuk ka se si të shpjegohet fakti i prezantuar në media, se në ramazanin e vitit të kaluar në disa aktivitete të Bashkësisë islame në Kosovë është parë vet vrasësi i njerëzve dhe vrasësi i civilizimit islam të Kosovës Lavdrim Muhaxheri?!
Duhet të theksohet fakti se të gjithë ata të cilët kanë pasur guxim që të merren më këtë brengë kombëtare, për ta kundërshtuar atë si një ogur të një hemorragjie që po na troket te porta, kanë përjetuar një ndjekje publike satanike.
Një fat të tillë e ka pasur lideri i AAK z. Ramush Haradinaj i cili desh u linçua, për shkak të një deklarate të dhëna për një televizion të huaj, ku bëhet fjalë për tolerancën fetare të Kosovës nëpër shekuj. Në të gjitha rrjetet sociale, në media të shkruara e vizuale dhe në shumicën e xhamive, janë dhënë komente rrënuese për këtë njeri, të cilin për guximin e tij dikush e quajti, (jo pa të keq), Atleti i ri i Krishtit!
Ata e kanë ditur se shqiptarët më shumë se të gjitha kombet tjera janë të rrezikuar nga aroma e gjakut të shpatave arabe, për shkak të përbërjes shumë fetare të saj, të cilat janë prezentë madje edhe brenda vëllezërve të një familje. Reagimi me kohë i tyre, nuk ka mundur që t’i lëvizë institucionet, për të mos u marr me pasojat e kësaj neglizhence nesër!
Megjithatë, pas “lejimit të aksionit për arrestimin e tyre nga ndërkombëtarët” të gjithë si në korë u ngritën kundër tyre: Kreu i BIK, Qeveria, Lidershipi (me instrumentet tradicionale të komunikimit në rrjetet sociale), madje edhe me rituale të njohura të djegies së flamujve.
Kosova duhet të punojë shumë për ta ndërtuar besimin për të ardhmen, duke u mbështetur në zbatim të ligjit dhe tolerancë të bazuar në ligje. Ajo do ta gjej mënyrën që t’i aktivizojë burimet e veta të pasura dhe do ta garantojë të ardhmen e vet.
Kjo është rruga e vetme që do të na nxjerrë nga ky qorrsokak Institucional e shoqërorë. Kush është i zoti që të na fus në këtë rrugë, ai nuk do të quhet as atleti i Krishtit as i Muhametit, por Atleti i Kosovës!
Administrata Tatimore e Kosovës ka pritur sot në takim përfaqësuesit e Shoqatës së...
Shumë vende të botës i janë bashkuar aksionit të Federatës Botërore të Hemofilisë (Ëorld...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn